
DANPILOT VÆRNER OM 


HAVMILJØ OG SIKKERHED 


2021 blev et år præget af dynamiske tiltag. Ved årets indgang 
satte corona-vaccinationerne store forhåbninger om en hurtig 
tilbagevenden til normale tilstande, men gennem året trak coro- 
na dønninger, der krævede agil handling. Omstillinger som såvel 
medarbejdere som organisation præsterede at tilpasse sig. 


DanPilot fortsatte i 2021 det målrettede fokus på at øge sin 
effektivitet og optimere på de indre linjer. Forbedret planlæg- 
ning og disponering har bl.a. haft betydning for rejsemønstre, 
hvor lodserne i højere grad transporterer sig med offentlig 
transport på land. Med økonomiske besparelser og en vigtig 
grøn gevinst til følge. 


I DanPilot skaber vi sikkerhed til søs og i havn. Og organisa- 
tionens omstilling til fri konkurrence med konstant fokus 

på optimering af kundeservice og indre effektiviseringer er 
blevet en naturlig del af hverdagen. DanPilots kunder er meget 
loyale med stærke relationer grundet et godt og differentieret 
serviceniveau. Nogle kundesegmenter har oplevet fremgang, 
mens andre har kæmpet med nedgang, og det har sat sit præg 
på årets gang i DanPilot. I 2021 havde vi 8.291 transitlodsnin- 
ger og 10.409 havnelodsninger, hvilket bringer os ganske tæt 
på aktivitetsniveauet året før. 


Derfor var det også med stor glæde og stolthed, at vi fik 
resultatet af en ny kundetilfredshedsundersøgelse i 2021, der 
gav DanPilot topkarakter. DanPilot måler sin kundetilfredshed 
hvert år, og det er et erklæret mål, at vi skal kunne anvende 

undersøgelsens resultater til at forbedre vores service 
løbende. Det flotte resultat får os ikke til at stoppe op, men til 
at stræbe efter at være på forkant med kundernes fremtidige 
behov og ønsker. 


En anden ambition for DanPilot er at bidrage til udviklingspro- 
jekter med faglig ekspertise, der kommer Det Blå Danmark 

til gavn. I årets løb har vi bl.a. samarbejdet med flere kunder 
om specialoperationer, men vi har også bidraget til en større 
sejladsguide om de danske stræder, der er indgangen til Balti- 
kum, hvor DanPilot besidder den dybeste faglige viden. 


Som følge af corona var aktiviteten i datterselskabet Greenland 
Pilot Service ApS yderst sparsom. I løbet at 2021 opstod der 
uenighed i ejerkredsen omkring DanPilots grønlandske datter- 
selskab, Greenland Pilot Service ApS. Derfor blev der indledt en 
proces for at lukke selskabet. DanPilot er dog fortsat til stede i 
Grønland med samme ledelse og lodser som tidligere udbudt til 
kunderne i Grønland, hvor vi fortsat servicerer kunderne direkte 
fra vores kontor i Nuuk og løfter vores forsyningspligt. 


Sikkerhed er vores samfundsansvar 

Sikkerhed er kernen i DanPilots eksistens. Når skibe tager 
lods ombord, er det for at få professionel rådgivning til at sejle 
sikkert gennem de udfordrende og dynamiske danske farvan- 
de samt til og fra de danske havne. 

Sikkerhed for skibene er også sikkerhed for havmiljøet, for 

når skibene sejler uden at få skader eller gøre skade, sker der 


ikke læk eller andre hændelser, der kan medføre forurening af 
havmiljøet. Sikkerheden er kernen i det samfundsansvar, som 
DanPilot løfter døgnet rundt hver eneste af årets dage. Derfor er 
sikkerhed naturligvis også kernen for DanPilots CSR-rapport. 


Rapportens temaer 

DanPilot har tilsluttet sig FN's Global Compact, der er det 
største globale initiativ til at fremme ansvarlig og bæredygtig 
forretningsførelse. DanPilot støtter fortsat dette initiativ, derfor 
er rammerne for DanPilots CSR-rapport også udstukket efter 
Global Compacts 10 principper. DanPilots arbejde med CSR er 
grupperet i de fire hovedområder i Global Compact: Menne- 
skerettigheder, Arbejdstagerrettigheder, Miljø- og Antikorrupti- 
on. DanPilots CSR dækker desuden de lovpligtige redegørelser 
for & 99a, 8 99b og & 99d i årsregnskabsloven. 


I DanPilot mener vi, at retten til sikkerhed ligger i forlængelse 
af menneskerettighederne. Vi tager ansvar for sikkerheden til 
søs og i havn for de skibe, hvor vi har lods ombord, og i vores 
lodsbåde. Vores arbejde for at løfte sikkerheden kan du læse 
om under overskriften "Ansvar for sikkerhed”. Arbejdstager- 
rettigheder handler i DanPilot om at sikre, at medarbejderne 
er kompetente og får tilrettelagt deres vagter, så de altid kan 
møde udhvilede. Det er vores forudsætning for, at vi kan løfte 
vores samfundsansvar. Desuden tager DanPilot ansvar for 
medarbejdernes personlige sikkerhed og arbejder for en bedre 
ligestilling mellem kønnene. Disse ambitioner er beskrevet 
under temaet ”Ansvar for medarbejderne.” >> 


Hz 


DanPilot 


| DanPilot mener vi, at retten til sikkerhed 
ligger i forlængelse af menneskerettighederne. É 
Vi tager ansvar for sikkerheden til søs og i ” 
havn for de skibe, hvor vi har lods ombord, d 
og i vores lodsbåde.” 


Erik Merkes Nielsen - CEO 


Miljø og særligt beskyttelsen af miljøet er helt centralt for 
DanPilot. Vores kerneopgave er at skabe sikkerhed, og dermed 
er vi direkte med til at forebygge forurening af danske farvande 
med olie eller andre miljøskadelige stoffer. DanPilot arbejder 
naturligvis også målrettet med at minimere miljø- og klima- 
belastningen af vores aktiviteter. Derfor er det naturligvis Dan- 
Pilots ambition, at flest mulige skibe tager lods ombord gennem 
danske farvande og ind og ud af danske havne. Disse ambi- 
tioner er beskrevet under temaet ”Ansvar for miljø & klima”. 


Sikkerhed kan ikke gradbøjes. Antikorruption er derfor en 
selvfølge, og derfor bliver alle former for korruption mod- 
arbejdet aktivt. Danmark har en meget lav grad af korruption, 
og derfor er arbejdet mod korruption bredere og gælder i 
forhold til interessekonflikter, donationer, interaktion med 
leverandører og samfund samt modtagelsen af gaver. Derfor 
understøtter vi vores arbejde med at udarbejde politikker på 
området, som det er beskrevet i artiklen på side 24. 


Vi ser det også som en naturlig forpligtelse at dele vores 
omfattende viden med samarbejdspartnere for at øge sik- 
kerhedsniveauet og styrke udviklingen i Det Blå Danmark. 
Arbejdet på de nævnte områder er beskrevet under temaet 
”Ansvar for samarbejdspartnere'. 


Foruden Global Compact orienterer DanPilot sig også mod en 
række af FN's verdensmål for vores arbejde. Verdensmålene 
dækker ud over DanPilots virke, og derfor fokuserer vi på de 
mål, hvor vores indsats kan gøre størst forskel. 

I denne rapport fortæller vi, hvad vi hidtil har gjort, og om 
vores fremtidige ambitioner. 


God læselyst. 


Erik Merkes Nielsen - CEO 

DANPILOT OG 
VERDENSMALENE 

LIGESTILLING 
MELLEM KØNNENE 


PARTNERSKABER 
FOR HANDLING 


Verdensmål nr. 5 


Ligestilling mellem kønnene 

I Det Blå Danmark, som DanPilot er en del af, er ligestilling mellem kønnene en kæmpe 
udfordring, fordi skibsfart historisk er en udpræget mandeverden. I DanPilot har vi forpligtet 
os til at gøre en aktiv indsats for at øge diversiteten og andelen af kvinder betragteligt. 


Verdensmål nr. 14 


Livet i havet 

Verdensmålet rammer kernen i vores samfundsopgave. Når vi skaber sikkerhed til søs, er vi 
direkte med til at forebygge forurening af danske farvande med olie og andre miljøskadelige 
stoffer. Derfor er verdensmål nr. 14 en underliggende forudsætning for vores virke. 


Verdensmål nr. 17 


Partnerskaber for handling 

DanPilot er meget langt i transformationen af lodsning fra at være et erfaringsbaseret håndværk til også at 
blive vidensarbejde, som baserer sig på og genererer delbar viden. | 2021 har vi bl.a. fastholdt partnerskaber 
med uddannelsesinstitutioner og et stærkt partnerskab mellem lodserierne i de fire nordiske lande. 

Ansvar for SIKKERHED 


DYNAMISKE FORANDRINGER 


I GORONA-RUTINERNE 


Da corona gjorde sit indtog i 2020, havde ingen forestillet sig 
hvor mange og hvor hyppige forandringer i dagligdagen, vi 
ville opleve som følge af pandemien. 


I 2020 blev der udarbejdet en beredskabsplan med tre opera- 
tionelle niveauer, der sikrede, at operationen kunne oprethol- 

des, selv hvis mange medarbejdere blev smittet. DanPilot blev 
også i 2021 forskånet for de mere alvorlige scenarier, hvilket 

ikke mindst skyldes medarbejdernes professionelle og forstå- 
ende tilgang til efterlevelse af coronaforholdsreglerne. 


DanPilot lærte som mange andre organisationer at leve med 
corona som et vilkår. Nye procedurer så dagens lys, og medar- 
bejderne viste deres evne til hurtig omstilling gennem året. 


Sundhedsmyndighedernes anbefalinger 

DanPilot besluttede tidligt som minimum at følge sundheds- 
myndighedernes anbefalinger, hvilket viste sig ikke altid at 
være entydigt enkelt. Lodser, bådførere, disponenter og admi- 
nistrationen mødte på arbejde med sikkerhedsforanstaltninger, 
der ændrede sig i takt med myndighedernes anbefalinger. 
Corona viste sig hurtigt at være dynamisk, og 2021 bød på 
testrutiner, og kort efter årsskiftet blev der slået gang i de 
første vaccinationer. Der blev draget et lettelsens suk, da 

der blev lempet på restriktionerne, men lettelsen viste sig 

at være kortvarig, og gennem året måtte organisationen flere 
gange ændre i rutiner og restriktioner i såvel samfundet 
som DanPilot. 


Den dynamiske pandemi præsenterede også dilemmaer. 

I 2020 lagde DanPilot et forsigtighedsprincip for dagen og 
valgte metodikken "hellere hjemsende en gang for meget 

end en gang for lidt”. I 2021 betød nye muligheder for test og 
vaccinationer, at vi kunne vælge en proaktiv teststrategi, hvor 
medarbejdere blev sendt til test ved symptomer, der skulle 
undersøges nærmere. I årets slutning blev det pålagt statslige 
arbejdspladser at udtage stikprøver af coronapas, hvilket 
DanPilot har forvaltet i de enkelte afdelinger. 


Påvirkning af medarbejdernes hverdag 
Ledelsen kommunikerede løbende om coronasituationen, og 
der blev udsendt interne nyhedsbreve og holdt en tæt dialog 
med såvel ansatte i frontlinjen som de medarbejdere, der 
oplevede at blive hjemsendt flere gange i løbet af 2021. 


I pandemiens første år var situationen præget af bekymring. 
Ikke mindst var de ansatte i frontlinjen bekymrede for at 
bringe smitten hjem eller bringe smitten til et kundeskib, hvor 
besætningerne befandt sig i lukkede miljøer. I 2021 oplevede 
mange ansatte elementer af den frustration, som vi kunne 


opleve blandt besætningerne på kundeskibene, der ikke altid 
kunne blive besætningsskiftet til tiden. Det blev tydeligt, at 
de fleste trives godt med at kunne pleje social omgang og 
udadvendte interesser. 


Rutiner og procedurer er blevet håndteret professionelt, og 
derfor har medarbejderne udvist deres agile omstillingsevne, 
ikke mindst når skibe med corona-smittede skulle assisteres. 


sli 


HD 


rr TS 

HØJ FAGLIGHED OG VIDENDELING 
ER FUNDAMENTET FOR SIKKERHED 


DanPilots kerneydelse er at levere sikkerhed til søs og i havn 
for skibe og havmiljø. At DanPilot på dette område befinder 
sig på et meget højt niveau internationalt er underbygget af 
dokumentation, som det også fremgår af denne rapport. 


Samtidig er der stærkt fokus på den indadvendte sikkerhed, 
nemlig sikkerheden for den enkelte medarbejder. Arbejdet 
med sikkerhed for den enkelte ligger i høj grad i frontlinjen. 
Det er kun medarbejderne i frontlinjen, der kan tage endelig 
og konkret bestik af vejr og materiel og træffe beslutning om, 
hvorvidt operationen er sikker eller ej. 


Simulatortræning og erfaringsudveksling 

Det er vigtigt at vedligeholde den viden og de færdigheder, 
vores ansatte har. Vores ansatte har oftest mange års maritim 
erfaring, inden de bliver ansat, og erfaringen er et fundament 
for DanPilots høje kvalitet. Eftersom vi alle lever forskellige liv, 
samler vi også forskellig viden op undervejs, og denne viden 
kan videregives til andre personer. På denne måde kan vi 

som virksomhed blive klogere og dygtigere ved at sparre 

med hinanden. 


Både lodser og bådførere bliver trænet med jævne mellemrum 
i søredning og førstehjælp, og derudover findes der flere fag- 
specifikke lovpligtige kurser såsom skibsmanøvrering, Bridge 

Ressource Management og slæbebådskurser. Kurserne bliver 
afholdt både internt og eksternt afhængig af emne og indhold. 


Vores kurser er bygget op omkring erfaringsudveksling, da 

det er i mødet mellem professionelle, at de rette løsninger 

på forskellige problemstillinger findes. Dette gavner både 
produktivitet og sikkerhed. Vi afholder selv de lovpligtige kurser 
for vores lodser i skibsmanøvrering, slæbebådshåndtering og 
Bridge Ressource Management og har også kursister fra andre 
lodserier med. I 2021 afholdt vi 13 skibsmanøvrerings-kurser, 
8 slæbebådskurser og 6 Bridge Ressource Management-kurser. 


Udover kursusaktivitet bruges vores simulator også til at af- 
prøve og tilrettelægge vanskelige manøvrer i forskellige havne 
for at forberede vores lodser bedst muligt til opgaverne ude i 
den virkelige verden. 


Også i udvælgelsen af nye lodser bruges simulatoren. Ansøgere 
til lodsstillinger bliver testet i simulatoren, og deres evner i 
multitasking, manøvreringsforståelse og evnen til at bedømme 
egne evner bliver bedømt. 


Videndeling i sikre rammer 
En af de største kilder til viden er vores dagligdag. Når folk 
mødes over en kop kaffe og begynder at fortælle om deres 


oplevelser og overvejelser, giver de samtidig mulighed for, at 
andre kan evaluere på deres gøren og laden og heraf tilegne 
sig ny læring. Udover dagligdagen analyserer vi også de uheld, 
vi har været impliceret i, for at dygtiggøre vores medarbejdere, 
styrke vores procedurer og i samarbejde finde de bedste 
løsninger på komplekse problemstillinger. 


På vores lodsmøder og personalemøder bliver forskellige 
problemstillinger af faglig karakter drøftet for i fællesskab 
at finde de bedste løsninger på den komplekse dagligdag. 
Ligeledes bliver eventuelle hændelser af sikkerhedsmæssig 
karakter gennemgået, så alle har en mulighed for at være 
opdateret på, hvad der rører sig i firmaet. 


AR 

STATISTIK FOR UHELD FÆLR 
3 aA ty) 
Opnået i 2021 lrEE rr rr AV r 
Skader | Faktor Lost Time Injury Frequency 55 : FEBER g > i N br 


i" RRERGT 
(tal 


LTIF: Lost Time Injury Frequency er et udtryk for antal uheld pr. en mio. arbejdstimer i løbet af et år, 
hvor en medarbejder kommer til skade på job, så vedkommende har mindst en dags fravær. LTIF er et 

Ansvar for SIKKERHED 


SYSTEMATISK OPGØRELSE GIVER 
STØRRE VIDEN OG BEDRE LÆRING 


DanPilot har stort fokus på at uddrage læring fra de uheld, vi 


er impliceret i, for at vores medarbejdere får de bedst mulige 


betingelser for at undgå uheld i fremtiden. I et risikofyldt 


erhverv er uheld uundgåelige, men DanPilot arbejder kontinu- 
erligt for et endnu højere niveau af sikkerhed. Alle uheld bliver 


registreret, for at uddrage læring gennem analyser. Gennem 
en detaljeret opsamling og systematisk læring holder vi sik- 
kerhedsniveauet i organisationen højt. 


Vi opgør vores uheld, således at vi får en umiddelbar større 
gennemsigtighed i vores statistikker og deraf større værdi. 
Vi tæller antallet af grundstødninger uanset skade, antallet 
af skader på kundeskibe og tredje part - uanset omfang, og 
endelig tæller vi antallet af skader på lodsbådene, der koster 
mere end 20.000 kr. Det er vigtigt at vide, at vi registrerer 
alt. Selv den mindste grundstødning bliver registreret, og 
har malingen på en skibsside fået den mindste skade, bliver 
dette registreret. Ligeledes bliver alle skader på tredjepart 
registreret uanset omfang, og til sidst tæller vi, hvor tit vores 
ansatte er kommet til skade i sådan en grad, at de har været 
sygemeldte over 24 timer. 


DanPilots lodser hjælper skibe i de sværeste situationer, de 


kommer i, og derfor er det naturligt, at uheld sker. Vores an- 
svar er at minimere risikoen for alvorlige konsekvenser. 


DanPilot // CSR-rapport 2021 // Ansvar for SIKKERHED 


Det er vores mål fortsat at holde antallet af personskader, 
grundstødninger og skader på det samme lave niveau, men 
det er små tal, og forskydninger kan forekomme. Derfor arbej- 
der DanPilot kontinuerligt for at understøtte en kultur, hvor det 
er acceptabelt at tale om uheld og skabe rum for videndeling 
som forudsætning for at minimere og undgå uheld. 


Træning og erfaringsudveksling 

Vi har den grundholdning, at enhver ansat vil gøre sit bedste 
for at levere et godt resultat og på alle måder prøve at 

undgå de situationer, som fører til skader på personer og 
materiel. For at hjælpe vores ansatte i deres arbejde forsøger 
vi konstant at vedligeholde deres viden og færdigheder, og 

vi supplerer med ny viden og træning, når det er aktuelt. 
Samtidig sørger vi for, at de har mulighed for at fortælle om de 
vanskeligheder, de møder i dagligdagen, når de skal balancere 
effektivitet op imod grundighed/sikkerhed. I alle livets situa- 
tioner laver vi disse afvejninger, og det kan være let at bebrej- 
de sig selv og hinanden, at en afvejning er foretaget forkert. 

Vi hjælper vores medarbejdere i afvejningens kunst gennem 
kurser og møder med erfaringsudveksling og diskussioner 

om de svære valg, de står i til dagligt. Det er vigtigt for både 
medarbejdere og ledelse at prøve at forstå de faktorer, der 

har påvirket en beslutning, som en medarbejder har truffet. 
På den måde kan vi blive klogere på, hvad der virker og 


ikke virker. Essensen er, at vi forbliver effektive og samtidig 
bibeholder et højt niveau af sikkerhed for både medarbejdere, 
kunder og DanPilot. 


Personskader på land, 

på kundeskibe og på lejdere 

Vi har i år haft ekstra fokus på personskader. Vi har et lavt 
antal personskader, trods det er risikofyldt at gå fra skib til 
skib og kravle på lodslejdere langs skibssider, og vi gør derfor 
vores yderste for, at opgaven bliver løst så sikkert som muligt. 


I efteråret 2021 satte DanPilot med en undersøgelse fokus på 
de skader, vores lodser pådrager sig. Undersøgelsen viste, at 
skaderne typisk er fald og snubleskader, og hovedparten af de 
steder, hvor medarbejderne typisk bliver skadet, er på land og 
på dækket af kundeskibene. 


Undersøgelsen viste tydeligt, at der har været flere uheld og 
ulykker med lodslejderen på vejen mellem lodslejderen og 
broen på kundernes skibe. DanPilot opsamlede i sin under- 
søgelse data, som efterfølgende er blevet delt med stake- 
holders til fælles gavn, så det bliver muligt at opnå det mest 
sikre arbejdsmiljø under de givne omstændigheder. 


Skader på kundeskibe : Arbejdsskader : Lodsbåd reparationer i 
og 3. part ege - i 


ØR == 


AA | FAKTA: uHELD 


Opnået i 2021 

Det var ambitionen for 2021, at niveauet fra 2020 
som minimum skulle fastholdes. Vi har oplevet 
en lille stigning i tallet, der dog er meget lavt. En 
stigning i skader er naturligvis aldrig tilfredsstil- 
lende. 

Ambition for 2022 

Det er vores ambition at fastholde det lave antal 
uheld, og vi arbejder for, at antallet af uheld i 2022 
bliver lavere end i 2021. 

DANPILOTS 
MEDARBEJDERE TRÆNER 


TIL DET VÆRST TÆNKELIGE 


Når kerneværdien er sikkerhed, så skal man være forberedt 
på de sværeste situationer. DanPilots lodsbåde og vores 
bådførere er på havet året rundt - døgnet rundt. Derfor er 
DanPilot ikke sjældent næsten de eneste, der sejler i et lokal- 
område også når vejret giver udfordringer. Det betyder, at vi i 
samråd med de maritime myndigheder og redningsstationerne 
deltager i maritime assistance-opgaver i redningsaktioner, de 
såkaldte SAR (Search And Rescue)-operationer. 


Det stiller krav til vores evne indenfor søredning og sikkerhed. 
Foruden de lovpligtige kurser i søredning har vi i DanPilot 
kontinuerligt fokus på træning af vores bådførere og øvelser 
med lodsbådenes redningsudstyr. Træningen foregår primært 
lokalt, fordi der er stor forskel på de farvande, vi opererer i. 
Træningen har fokus på bådens udstyr og manøvreegenskaber, 
hvor bådførerne træner hinanden minimum en gang om 
måneden i MOB-øvelser (mand-over-bord) og brandøvelser. 
Når bådførerne træner i at redde mand over bord, skal en 
MOB-dukke reddes op af havet med bådens udstyr under for- 
skellige scenarier, og hvor der veksles mellem brug af bådens 


udstyr, fordi vind og vejrforhold har stor betydning for, hvordan 
redningsudstyret anvendes optimalt. 


Lystfiskere blev reddet i Spodsbjerg 

Tilbage i februar stævnede lodsbåden DanPilot Echo ud af 
Spodsbjerg Havn til en standard lodspåsætningsoperation. 
Kort efter afgang blev det dog tydeligt, at denne sejlads ville 
afvige fra normalen, da besætningen fik øje på en kæntret 
jolle. Da de kom tættere på, blev der observeret to nødstedte 
lystfiskere i vandet. I fællesskab fik besætningen fra DanPilot 
hurtigt og effektivt reddet de to nødstedte ombord, og sam- 
tidig blev myndighederne alarmeret og stod klar ved kajen til 
modtagelse af de nødstedte. 


Læring og videndeling 

DanPilot benytter systematisk SAR-operationer (Search and 
Rescue) og interne hændelser til at højne sikkerheden ved 

at analysere den konkrete episode og udarbejde en rapport, 
hvor data fra lodsbådens monitoreringssystem samt AIS-track, 
vejrforhold, vidneudsagn mv. indhentes og belyses. Rapporten 


afsluttes med action points og præsenteres for de afdelinger 
af DanPilot, som er berørt af hændelsen og kan drage læring 
af denne. Action points kan også inddrage forbedring af 
bådens udstyr og interne procedurer. 


På den måde træner og videndeler DanPilot kontinuerligt, så vi 
er forberedt på næste gang, der er behov for vores ekspertise 
og assistance ved redningsaktioner. 

TEORI OMSÆTTES TIL PRAKSIS 
I DANPILOTS SIMULATOR 


Når et kursus skal give værdi, skal det opbygges, så nye kom- 
petencer er enkle at overføre til dagligdagens praksis. Det er 
afsættet for DanPilots simulatorkurser. Vi tror på, at koblingen 
mellem teori, praksis og videndeling er afgørende for at opnå 
brugbare nye kompetencer. DanPilot har siden opstarten på 
afvikling af egne kurser i 2018 opnået særdeles god erfaring 
med praksisnære kurser, der kan overføres til hverdagens 
faglige udfordringer. 


Nye kurser i 2021 

DanPilot begyndte i 2020 at afholde lovpligtige kurser, og 

2021 blev året, hvor DanPilot tog beslutningen om at hente det 
sidste simulatorkursus hjem, så det fremover afholdes i eget 
regi. Det drejer sig om kurset Bridge Ressource Management 
& Emergency Training (BRM/ET), hvis formål er at give lodsen 
teknikker og strategier til at opretholde et godt samarbejde 
mellem kaptajn, besætning og lods under hensyntagen til 
kulturelle forskelle samt skabe en forståelse for menneskelige 
styrker og begrænsninger. 


DanPilot afholder kurser i Ship Handling, Tug Handling, Bridge 
Ressource Management samt anvender simulatoren til intern 
træning i samarbejde med eksterne samarbejdspartnere. Op- 
bygningen af kurserne anvender e-learning målrettet og lader 
kursusdeltagerne forberede sig på teorien og tage teoriprøver 
hjemmefra, for på den måde at få mest mulig tid til viden- 

deling med kollegerne og praktiske øvelser i simulatoren. 

Året bød også på et lidt anderledes kursus end vanligt. Det 
skete på grundlag af en henvendelse fra en ekstern sam- 
arbejdspartner, som efterspurgte sejlads i simulator samt 
et trossekursus. Dette førte til udviklingen af et kombineret 
simulator- og trossekursus, som kunne afvikles på en dag. 


Samarbejde med nordiske kollegaer 

DanPilot har indledt et uformelt samarbejde med svenske og 
norske kollegaer omkring uddannelse og træning af lodser. 
Samarbejdet går ud på at dele erfaringer med hinanden 
omkring oplæring af nye lodser samt træning af nuværende 
lodser for derved at hente inspiration til forbedring af den 
nuværende uddannelse og videreuddannelse af lodser. 


Coronapandemien har desværre vanskeliggjort dette sam- 
arbejde, da det har været nødvendigt at udsætte en planlagt 
workshop om, hvordan simulatorer kan anvendes i forbindelse 
med uddannelse, træning og rekruttering af såvel nuværende 
som fremtidige lodser. Planen er nu, at workshoppen i stedet 
afholdes i foråret 2022. 


Flytning af simulator 

I forbindelse med optimeringen af stationsstrukturen og et 
salg af lodsstationen i Nyborg, har DanPilots kursusafdeling 
også fået nye flotte rammer. Valget faldt på Esbjerg Lodssta- 
tion, hvor en ombygning af eksisterende lokaler kunne opfylde 
kravene til simulator og undervisningsfaciliteter. 


Ombygningen af faciliteterne i Esbjerg blev færdiggjort inden 
for de aftalte rammer, hvorefter flytningen af selve simulatoren 
kunne starte. Nedtagning, flytning og opsætning af simulator 
forløb også uden de store problemer, og få dage inden jul 
kunne simulatoren atter startes op. Allerede fra tidlig januar 
2022 bød DanPilot nye kursister velkommen i de renoverede 
lokaler i Esbjerg. 


KURSUSAFDELING 


Opnået i 2021 

Foruden de interne kurser har der i 2021 

været afholdt 27 lovpligtige kurser med i alt 

96 kursister fordelt på ”Ship Handling for lodser”, 
”Tug Handling for lodser” og ”Bridge Ressource 
Management & Emergency Training for lodser”. 


Ambition for 2022 

At øge vidensdeling såvel internt som eksternt samt 
fortsætte med at forbedre og udvikle nye kurser til 
gavn for alle i DanPilot. Kurser med et højt fagligt 
niveau understøtter kursisternes hverdag, og det 
skal fortsat afspejles i de positive tilbagemeldinger 
for såvel interne som eksterne kurser. 

TRIVSELSMALINGER VISER VEJ 
TIL MALRETTEDE INDSATSER 


DanPilot foretager årligt en trivselsundersøgelse, fordi en 
grundlæggende kortlægning af trivslen giver brugbare input 
om, hvor arbejdsklimaet og trivslen skal forbedres. Indika- 
tionerne af områder, hvor vi er stærke, og områder, hvor vi kan 
blive bedre, er værdifulde for organisationen. Det kan være 
svært for enkelte medarbejdere at tale med klar stemme, når 
det handler om trivsel. 


1 2021 blev der arbejdet med resultaterne fra trivselsundersø- 
gelsen i 2020. 


Der blev vedtaget to overordnede handlingsplaner for DanPilot: 


+ Bedre ledelse 
+ Bedre tværfagligt samarbejde 


På tværs af organisationen blev der under disse overordnede 
handlingsplaner arbejdet med og fuldført 36 handlingsplaner. 


Blandt tiltagene var etableringen af en arbejdsgruppe for 
forbedring af det tværgående samarbejde, der har taget fat i 
konkrete eksempler på, hvordan tonen mellem medarbejdere 
kan blive bedre. DanPilot rummer mange forskellige faglig- 
heder, og når meget kommunikation sker på afstand og uden 
mulighed for at aflæse hinanden, så opstår misforståelser i en 
travl hverdag. Derfor har arbejdsgruppen lagt en stor indsats 

i at synliggøre forskellige faggruppers arbejde, og hvordan 
vi er afhængige af alle fagligheder. Det gav bl.a. nogle gode 
drøftelser på Dialogdage. (Se artikel på side 20) 


Trivselsmåling for 2021 

DanPilots trivselsundersøgelse fra 2021 er foretaget i en virk- 
somhed, der har levet med corona som et vilkår i næsten to år 
og i en organisation, hvor en igangværende overenskomstfor- 

handling for lodserne satte sine spor på undersøgelsen. 


Svarprocenten på undersøgelsen i 2021 blev 77% mod en 
svarprocent i 2020 på 91%. Det er naturligvis altid ønsket at 
have en høj svarprocent i en trivselsmåling, da målingen jo 
har til formål at understøtte medarbejdernes engagement, 
men deltagelsen er høj nok til, at vi kan se helt klare linjer. 


Store forskelle i medarbejdertilfredsheden 
Årets trivselsmåling viser meget stor variation i den oplevede 
motivation og trivsel på tværs af organisationen. Særligt ses 
der meget store forskelle på tværs af de store faggrupper, 
hvor arbejdsglæden for bådførerne ligger meget højt i forhold 
til et eksternt perspektiv, mens den for lodserne ligger meget 
markant under det eksterne gennemsnit. For bådførerne er 
gennemsnit og variationen på niveau med tidligere år, hvor- 
imod der er meget store fald blandt lodserne. Det store fald 
hos lodserne er i høj grad drevet af et fald i vurderingen af 


ledelsen samt deres løn og ansættelsesforhold. Det kan des- 
uden konstateres, at mange af de afgivne åbne kommentarer 
relaterer sig til samme emner. Den meget høje arbejdsglæde 
blandt bådførerne er i høj grad drevet af deres stolthed, deres 
syn på ledelsen og deres arbejdsforhold/jobindhold. 


På trods af et fald i arbejdsglæden kan vi notere, at langt 

de fleste medarbejdere ønsker at være ansat i DanPilot i 
fremtiden, da medarbejderne i gennemsnit scorer 81 på 
spørgsmålet, om man ønsker at være ansat i DanPilot om 2 år. 
Det er næsten på niveau med det eksterne benchmark, som 
ligger på 83. Her er der også variation i resultaterne, men ikke 
nær så stor variation, som vi ser på arbejdsglæden. 


Mobning i DanPilot 

Trivselsmålingen afdækkede desværre, at der er medarbejdere 

i DanPilot, der har oplevet at blive mobbet. 4% af medarbej- 
derne har angivet, at de har oplevet mobning. Det er selvsagt 
ikke befordrende for en god trivsel, og det er bestemt ikke i 
overensstemmelse med ordentlig kollegial adfærd. Dette er et 
eksempel, hvor undersøgelsen har tilvejebragt en konkret viden, 
som giver DanPilot mulighed for at udarbejde og iværksætte 
konkrete handlingsplaner for at komme problemet til livs. 


TRIVSEL 


Opnået i 2021 

Der blev gennemført en trivselsmåling for alle 
medarbejdere i DanPilot. Svarprocenten faldt fra 
91% i 2020 til 77% i 2021. Trivselsmålingen blev 
ledsaget af en APV (arbejdspladsvurdering), hvorfor 
alle medarbejdere blev inviteret til undersøgelsen. 


Ambition for 2022 

Der vil blive udarbejdet handlingsplaner på baggrund 
af målingen fra 2021 på tværs af organisationen og 
udpeget konkrete indsatser for de enkelte afdelinger. 


Der skal gennemføres en trivselsmåling i 2022. 
Svarprocenten for trivselsmålingen skal være 
repræsentativt for organisationen. Ambitionen er, at 
DanPilot opnår samme niveau som Ennovas GelX 
Danmark Benchmark for arbejdsglæde. 

DIALOGDAGE MED 
GOD TONE OG KÆKKE 
KOMMENTARER 


I en organisation med medarbejdere i vagt døgnet rundt alle 
årets dage er det umuligt at samle alle til et arrangement. 
Derfor holder DanPilot Dialogdage på flere forskellige dage og 
adresser, for at give medarbejderne mulighed for at melde sig 
på den dag, hvor det passer bedst. 


1 2021 blev det muligt at holde Dialogdage i det tidlige 

efterår. Ønsket var oprindeligt at holde Dialogdage i foråret og 
efteråret, men det forhindrede corona. Der blev holdt tre Dia- 
logdage i hhv. Middelfart, Ringsted og Aalborg. På denne måde 
havde flere medarbejdere mulighed for at deltage på trods af 
den geografiske spredning, som præger organisationen. 


Dialogdagene giver mulighed for dialog blandt alle DanPilots 
medarbejdere og ikke mindst med ledelsen om organisa- 
tionens nøgleområder — sikkerhed, drift, kunderelationer og 
medarbejdertrivsel. På årets Dialogdage var der mulighed for 
i fællesskab at høre fra de forskellige afdelinger og komme 


med forbedringsforslag til konkrete problemstillinger. Øverst 
på dagsordenen var også den gode tone på tværs af organi- 
sationen, der har været et fokuspunkt i 2021. Deltagerne om- 
kring mødebordene var klar med både nysgerrige spørgsmål 
til de forskellige fagområder og kække bemærkninger med 
glimt i øjet. Noget, der er savnet og efterlyst i dagligdagen, 
hvor medarbejderne er spredt på mange lokationer. 


Med workshops i det faglige spor var der mulighed for, at 
faglige kolleger, der sjældent ses, kunne sparre med hinanden 
og komme med erfaringer fra forskellige dele af landet. 


Det er ambitionen at gentage Dialogdagene i 2022, hvor der 
igen vil være fokus på sammenhold på tværs af organisa- 
tionen, som styrker sammenholdet på tværs af alle afdelinger. 

VAD 


VAD FÅR DIG TIL 
"AT PRIO 


IORITERE 
"OGDAG ? 


m Dampe! 
Bådfører 


Ek 
«Dialogdag giver ofres for at 
fra forskellige afdelinger i hele virk 
F.eks. afdelingerne i Svendborg; 
har mulighed for at møde til da 


) 


kolleg arne fra kontoret ofte, og det er rart ål 
hvad de går og laver, og om der er Kolimefn 


snakke om, hvad vi går og laver; hvordan vi man endnu ikke har mødt. Nu har vi være igennem 
det, og komme med ideer til Finanden. Her é Ti en tid, der har gjort, at vi ikke har haft mulighed for 
god stemning, og der har været forskellige gode at mødes, så jeg syntes også at Dialogdagene har 
tiltag i løbet af dagen, der giver mulighed for, været tiltrængt og savnet.” 


at vi kommer tættere på.hinanden.” 


. 

ANJA VENDTE TILBAGE TIL 
DANPILOT OG BLEV HR-CHEF 


Flere kvinder og mere diversitet på arbejdspladsen. I DanPilot 
har vi forpligtet os til Danske Rederiers charter og arbejder 
aktivt for flere Kvinder til søs. 


I DanPilot er det en indsats, der bl.a. bliver drevet fra HR, hvor 
en ny erfaren HR-chef er kommet til. 


Anja Bjerskov Andersen er ny kvinde på posten, men hun har 
været ansat i DanPilot tidligere. 


Som næsten nyuddannet cand. merc. jur. var Anja Bjerskov 
Andersen ansat i en blækspruttestilling, der både rummede 
opgaver om HR og udbud i en organisation, der dengang 
havde en ung administration, der var under udvikling. Siden 
foretog hun et jobskifte for at specialisere sig indenfor det 
personalejuridiske område. I en større organisation fik hun er- 
faring med de svære samtaler om fx fravær, tjenstlige forhold 
og organisationsændringer. 

I mellemtiden var DanPilot begyndt at arbejde mere specia- 
liseret, og der var kommet endnu en HR-konsulent, hvilket 
skabte et attraktivt fagligt miljø. Det trak Anja tilbage til fagligt 
udfordrende opgaver som forhandling af overenskomster 

og lokalaftaler og det personalejuridiske område, som også 
rummer at skabe rammerne for en organisation, der ønsker at 
fremme ligestilling og diversitet. 


Høj specialisering og høj anciennitet 
Hovedparten af DanPilots ansatte arbejder med nogle højt- 
specialiserede jobfunktioner, og det ses tydeligt af medarbej- 
dernes anciennitet. Derfor er der flere aspekter af arbejdet 
med at sende flere Kvinder til søs. 


Det handler ikke udelukkende om at rekruttere nye ansatte, 
men også om at fastholde de kvindelige medarbejdere, der 
allerede er i organisationen, hvilket er lykkedes. 


Med et strategisk fokus fra ledelsen handler indsatsen natur- 
ligvis også om nyansættelser. Stillingsopslagene er blevet 
kønsneutrale, for det er kompetencerne, der er centrale for en 
karriere i DanPilot. Samtidig understreger kommunikationen 
om jobfunktionerne og hverdagen i DanPilot, at arbejds- 
vilkårene kan forenes med at have en familie og de fordele, 
der er i kun at være væk fra familien i kortere perioder. 


DanPilot har desuden etableret et ambassadørkorps, der er 
parate til at besvare henvendelser om den mulige vej til en 
fremtidig karriere i DanPilot. I et år præget af corona har am- 
bassadørkorpset dog kun været i funktion efter henvendelser 
på sociale medier og telefonisk kontakt, da store dele af året 
har båret præg af aflyste og udskudte arrangementer. 


FAKTA: KØNSFORDELING 


Opnået i 2021 

DanPilot er blandt de virksomheder i Det Blå Dan- 
mark, som arbejder mest målrettet med at tiltrække 
og fastholde kvindelige medarbejdere. Ved udgangen 
af 2021 er der ansat 22 kvindelige medarbejdere i 
DanPilot. Blandt de ministerudpegede medlemmer 
af DanPilots bestyrelse er 2 mænd og 3 kvinder eller 
40% mænd og 60% kvinder, hvorfor der er en ligelig 
fordeling i den øverste ledelse. I den øvrige ledelse 
er antallet af kvinder i chefgruppen 16,7%, mens 
antallet af kvindelige mellemledere er øget fra 
16,7% til 25,0%. Overordnet set svarer det samlede 
antal af kvindelige medarbejdere i DanPilot til 6,8% 
af staben. 


Ambition for 2022 
DanPilot har arbejdet målrettet efter Danske Rederi- 
ers charter. | 2022 vil DanPilot fortsat støtte Danske 
Rederiers charter og initiativer for at støtte og inspi- 
rere flere kvinder til at søge en maritim karriere. 


Ambition på længere sigt 
Mere lige kønsfordeling i alle medarbejdergrupper, 
så diversiteten i DanPilot forbedres betydeligt. 
Målsætningen fastsættes i DanPilots kønspolitik, 
hvor det fremgår, at ambitionen frem mod 2025 er 
at fordoble andelen af kvinder i DanPilot. 

WHISTLEBLOWER 


Opnået i 2021 
Whistleblowerordningen er blevet succesfuldt 
implementeret. 


Ambition for 2022 

DanPilot monitorerer og evaluerer sine politikker, 
og de gennemgås årligt af bestyrelsen for at sikre, 
at politikkerne til hver en tid lever op til gældende 
lovgivning og udgør passende rammer for at sikre 
organisationens integritet. Der skal udarbejdes en 
dataetikpolitik, en kvalitetspolitik samt en bæredyg- 
tighedspolitik i 2022. 

POLITIKKER SÆTTER RAMMERNE 
OM DANPILOTS INTEGRITET 


Kerneopgaven for DanPilot er at levere sikkerhed til søs og i 
havn gennem sikre lodsninger af kunders skibe. Det er også 
kernen i det samfundsansvar, DanPilot løfter døgnet rundt hele 
året. Det er dermed også en forsikring, vi stiller for kunderne, at 
der er truffet aktive foranstaltninger for et godt arbejdsmiljø. 


DanPilots organisation omfatter i høj grad medarbejderne. 
Derfor har DanPilot naturligvis en politik om krænkende 
handlinger, der klarlægger, at krænkende handlinger herunder 
sexchikane og mobning, er uacceptabel adfærd i DanPilot, 
uanset om man arbejder på skibe eller på land. 

Desuden har DanPilot en politik om anti-korruption, der 
klarlægger, at DanPilot har en nultolerance overfor korruption. 
DanPilots integritet og arbejdsetik fordrer, at alle efterlever 
de internationale standarder og retningslinjer i forhold til anti- 
korruption. Arbejdet med anti-korruption er en integreret del 
af organisationens CSR-arbejde, og indsatsen er initieret af 
DanPilots medlemskab af FN's Global Compact, der forpligter 
til at bekæmpe korruption i alle dens former. 


Implementering af whistleblowerordning 

I januar 2021 implementerede DanPilot en whistleblowerord- 
ning, hvor medarbejdere, samarbejdspartnere, kunder mm. kan 
indberette mistanke om uregelmæssigheder eller ulovligheder 
vedrørende DanPilot, herunder DanPilots medarbejdere, ledelse, 
bestyrelse eller andre interessenter. Anmeldelsen kan angives 
enten anonymt eller med tilkendegivelse af sin identitet. 


Whistleblowerordningen har til formål at øge medarbejdere, 
samarbejdspartnere og andres mulighed for: 


+ at ytre sig om ulovlige eller kritisable forhold. 

+ at beskytte de personer, der indberetter oplysninger 
til whistleblowerordningen. 

+ at opdage fejl og forsømmelser. 


Whistleblowerordningen blev indført som følge af ny 
lovgivning, som med virkning fra den 17. december 2021 
pålagde blandt andet offentlige myndigheder at etablere 

en intern whistleblowerordning med henblik på at sikre en 
særlig beskyttelse af whistleblowere. Det var en ambition, 

at whistleblowerordningen skulle træde i kraft allerede ved 
årets begyndelse, og den ambition lykkedes det at leve op 
til, da DanPilot allerede i starten af året kunne aktivere vores 
digitale whistleblowerportal, og dermed være på forkant med 
at beskytte eventuelle whistleblowere. 


Whistleblowerordningen er et supplement til den direkte og 
daglige kommunikation, der kendetegner DanPilot, og den er 
derfor forankret i bestyrelsen og direktionen. DanPilot fører 
løbende kontrol med portalen og sikrer, at ordningen fungerer 
efter hensigten. 


Aktivitet i whistleblowerordningen 

I løbet af år 2021 har DanPilot modtaget én henvendelse via 
whistleblowerordningen. Indberetningen angik DanPilots hånd- 
tering af og kontrol med gyldigt coronapas hos medarbejdere. 


Indberetningen er håndteret og afsluttet efter de forskrifter, 
som henvendelsen krævede. Indberetningen gav ikke anled- 
ning til realitetsbehandling hos DanPilot og dannede ej heller 
grundlag for en politianmeldelse. 

SUNDHED OG TRIVSEL 
GIVER SIKKER LODSNING 


I DanPilot er kerneydelsen at levere sikker lodsning til søs 

og i havn. For at kunne levere det, er det en forudsætning, at 
medarbejderne har et godt helbred og er klar til at levere den 
nødvendige indsats. I DanPilot arbejder vi aktivt med sygefra- 
vær. Formålet er at understøtte en tidlig og aktiv indsats, der 
skal medvirke til at undgå, at sygemeldte medarbejdere bliver 
tvunget til at forlade jobbet, og i videst muligt omfang hjælpe 
med til, at medarbejderne kan genoptage deres arbejde 
hurtigst muligt. 


Den tidlige og aktive indsats handler om omsorgssamtaler 
med den sygemeldte medarbejder. Det sker ved korte fravær, 
ved tilbagevendende kortere fravær og ved længere fravær. 
Formålet er at sikre, at alle medarbejdere trives i deres job 
og at bane vej for en hurtig tilbagevenden til jobbet efter 
overstået sygdom. Der skal selvfølgelig tages individuelle 
hensyn - ikke mindst medarbejdere i tjeneste ude på søen 
skal være helt friske, før de kan vende tilbage til jobbet, mens 
medarbejdere med kontorjob kan have bedre mulighed for en 
rolig opstart. 


Corona gjorde 2021 udfordrende 

Det er vores målsætning at nedbringe det samlede sygefravær 
i DanPilot, og der vil især være fokus på at nedbringe det korte 
fravær. Fokus på at nedbringe det korte fravær handler om at 
sikre, at alle trives i deres job. Hvis årsagen til fraværet skal 

findes i faktorer, som DanPilot som arbejdsplads kan påvirke, 
skal udfordringen søges løst. 


Corona satte sit spor på sygefraværet i 2021. En stor del af 
DanPilots ansatte har mange kontaktflader, når de trans- 
porterer sig gennem landet, og disse medarbejdere har ikke 
kunnet skærme sig selv mod smitte i samme omfang som 
medarbejdere, der har arbejdet mere hjemme. Samtidig 

blev medarbejderne opfordret til at reagere på symptomer 

og udvise ekstra forsigtighed for at undgå at bringe smitten 
ud på kundeskibe og blandt andre kolleger. I mellemtiden har 
det administrative personale i en længere periode været hjem- 
sendt med de fordele og ulemper, det har medført for såvel 
den enkelte som arbejdspladsen. 


SYGEFRAVÆR 


Antal sygedage uden langtidsfravær 
Samlet fravær i procent inkl. langtidsfravær 


Samlet fravær i procent uden langtidsfravær 


Antal sygedage pr. medarbejder uden langtidsfravær 5,82 5,88 5,39 


DanPilot ved, at fokus på trivsel er centralt også for syge- 
fraværet. Derfor har vi i DanPilot et målrettet fokus på 
trivsel gennem vores trivselsmåling, som er omtalt på 
side 18. Desuden justerer DanPilot løbende sine politikker, 
så vi har rammerne til at løfte det ansvar, vi forpligter os 
til som arbejdsgiver. | 2021 har vi bl.a. implementeret en 
whistleblowerordning, som er omtalt på side 24. 


2018 2019 2020 


1.762 1.842 1.786 
3,81%  3,42%  3,85% 
1,59%  1,61% | 1,48% 


SYGEFRAVÆR 


Opnået i 2021 

Det samlede antal sygedage uden langtidsfravær 
er i 2021 steget med 450 dage svarende til en 
stigning på 0,37 procentpoint. Heraf kan de 

ca. 266 dage henføres til fravær grundet corona. > a gg ER 

SÅS 


S » 

Ambition for 2022 

Det er ambitionen at opnå et fald i fraværsdagene 

i 2022 i takt med en tilbagevenden til en normal- 
tilstand. Ambitionen er, at det samlede sygefravær 
uden langtidsfravær skal være lavere end gennem- 
snittet af de seneste år fravær, hvilket svarer til 1,65. 

BYGNINGER SKAL TILGODESE 
MEDARBEJDERE OG MILJØET 


DanPilots bygninger skal leve op til mange krav. Foruden at 
opfylde lovmæssige krav, så tilstræber vi også, at der vælges 
grønne løsninger, der tilgodeser miljøet. Og endelig er det et 
helt afgørende krav, at vores lodsstationer placeres, så lodsen 
er tæt på lodsbåden, og kunderne kan betjenes bedst muligt 
og mest smidigt, døgnet rundt. 


I 2020 blev der gennemført et gennemgribende analysearbej- 
de af DanPilots stationsstruktur, med det formål at afdække 
mulige forbedringer under hensyntagen til kundernes behov. 
Resultatet af analysen blev, at stationsstrukturen blev gen- 
overvejet, og de mest uhensigtsmæssigt placerede stationer 
er afviklet eller bliver nedlagt. 


Internt kursuscenter på Esbjerg Lodsstation 

Den nye stationsstruktur har givet mulighed for at samle Dan- 
Pilots simulator og kursuscenter i nyrenoverede lokaler. Valget 
faldt på Esbjerg Lodsstation, der rummede ledige kvadratmeter 
og gav DanPilot mulighed for at binde færre ressourcer i lokati- 
oner. Kort før årsskiftet stod stationen klar med kursusfaciliteter 
og ekstra kamre, så stationen står til rådighed med en kombi- 
nation af lodsstation og overnatning for kursister. 

Byggeriet blev udført med god arkitektrådgivning og under 
hensyntagen til gældende lovgivning, men også med det 
udtrykte ønske, at vi skal anvende materialer, som minimerer 
DanPilots miljøbelastning. 


Farvel til Nordhavn Lodsstation 

12021 blev Nordhavn Lodsstation opsagt af Københavns 
Kommune med henvisning til byudviklingen. Stationen blev 
fraflyttet med udgangen af november 2021, mens lodsbåden 
fortsat har kajplads i Nordhavn. | 2022 venter en analyse, der 
skal afklare det mest effektive set-up i området, hvor Dragør 
Lodsstation er DanPilots primære lokation. 


Underskrift på nyt domicil 

DanPilots hovedsæde har i dag til huse i lejede lokaler i Det 
Gule Pakhus på havnen i Svendborg. Det Gule Pakhus er dog 
udfordret af at rumme administrative medarbejdere og Dispo- 
neringen i rammer, der er vanskelige at indrette til de behov, 
organisationen har i forhold til moderne kontorarbejde. 
DanPilot har ønsket at opnå tidssvarende forhold for medar- 
bejderne, gerne på en central placering i Svendborg med gode 
synergieffekter til den maritime klynge. 


Efter længere tids researcharbejde og derefter en konstruktiv 
forhandling, satte DanPilot sin underskrift på vores kommende 
domicil i begyndelsen af juli måned 2021. DanPilots fremtidige 
adresse bliver på Nordre Havnekaj i Svendborg Maritime 
Erhvervspark, som opføres ved siden af det nye SIMAC. Her 
får DanPilot råderetten over en samlet etage i lokaler, der er 
omtrent lige så store som de nuværende, men med en langt 
bedre udnyttelse af pladsen. 


Byggeriet forventes at gå i gang i første kvartal i 2022, 
og indflytningen vil forventeligt ske i andet kvartal i 2023. 


LODSSTATIONER 


Ambition for 2022 
Det er ambitionen for 2022, at der bliver foretaget 


en analyse af det mest effektive set-up for Køben- 
havn. Samtidig vil der blive fulgt op på analysen af 
den optimale udnyttelse af stationerne i forhold til 
kundebetjeningen. 

ISO-GERTIFIGERINGEI 
ER I DAGLIGE 


FORBED 


I en dynamisk organisation som DanPilot er det afgørende at 
have et kvalitetsledelsessystem, der understøtter de procedu- 
rer og løbende ændringer, der er nødvendige for til stadighed 
at opfylde vores kunders behov. 


DanPilot er certificeret efter IS0 9001-2015 standarden og 
arbejder kontinuerligt med at holde kvalitetsledelsessystemet 
værdiskabende i organisationen, hvor kvalitetssystemet 
dokumenterer DanPilots processer og procedurer, samt fører 
kontrol gennem audits med den virkelighed, virksomheden 
operationelt er underlagt. 


DanPilot har konstant fokus på forbedringer, læring og viden- 
deling i de daglige gøremål, og det er stærkt medvirkende til 
at styrke konkurrenceevnen. Vores eksterne audit har tidligere 
vist, at den faglige ærekærhed ikke alene gælder medar- 
bejdernes eget område, men hele DanPilot, som nyder godt 
af den høje opmærksomhed fra hele organisationen, og det 
understøtter vores arbejde med ISO-certificeringen. 


Ekstern Audit 

Der bliver udført en ekstern audit en gang årligt. Den seneste 
eksterne audit blev udført af DNV-GL på Teams som følge af 
coronapandemien. Rapporten indeholdt enkelte afvigelser og 
forbedringsforslag, der løbende gennem 2021 er blevet imple- 
menteret i organisationen. Næste eksterne audit er planlagt til 
foråret 2022. 


Intern Audit 

Trods hjemsendelse af administrative medarbejdere og be- 
grænset mødeaktivitet i 2021 på tværs af DanPilot som følge 
af corona, lykkes det alligevel ”Den Interne Audit Gruppe” at 
komme rundt i organisationen og udføre de syv planlagte in- 


terne audit i sommeren og efteråret med forskellige afdelinger. 


Hvert år udvælges særlige fokusområder som en del af den 
interne audit. Derudover har alle medlemmer i Intern Audit 
Gruppen været på internt kursus med DNV som underviser, for 
at styrke kompetencerne og blive endnu dygtigere auditorer 
for DanPilot. 


Efter hver afsluttet intern audit bliver der udarbejdet en rap- 
port, som sendes til ledelsen og lederen af den pågældende 
afdeling. Derved kan den enkelte afdeling reagere og udbedre 
eventuelle afvigelser eller forbedringspunkter ved eksempelvis 
at tilrette arbejdsgange og tilhørende processer. 


Fokus på fremtidige forbedringer 

Gennem disse audits, eksternt som internt og gennem 
organisationens indberetningssystem, er der kontinuerligt 
fokus på optimering af virksomheden processer og procedurer 
- derfor skaber ISO-certificeringen værdi for DanPilot, og vi ser 
frem til næste eksterne audit, som er planlagt til at løbe 

af stablen i første kvartal 2022. 

C0--REDUKTIONEN I FOKUS 


Målsætningen i samfundet er, at CO2-udledningen skal redu- 
ceres med 70%, når vi vender kalenderbladet til 2030. Den 
målsætning deler vi også i DanPilot. I bestræbelserne på at 
reducere CO2-udledning er vi afhængige af en kombination af 
ny teknologi og en optimering af de eksisterende teknologier i 
vores drift. Yderlige reduktion med eksisterende teknologi kan 
opnås ved at reducere antallet af sejlede sømil og samtidig 
sejle økonomisk og miljøvenligt ved at vælge den rigtige ha- 
stighed og sejlrute til den enkelte operation. | DanPilot har vi 

i 2021 reduceret forbruget af brændstof i lodsbådene med 
5,46% sammenlignet med 2020. 


Både 2020 og 2021 har været atypiske år på grund af corona- 
situationen. Antallet af operationer har været nedadgående, 
men omvendt har vi begrænset antallet af medsejlende lodser 
med 25% for at bibeholde den fornødne sikkerhed og redu- 
cere smitterisikoen i lodsbådene. Den reduktion har betydet, 
at der ofte er sejlet to ture i stedet for en. Disse sejladser er 
ofte under tidspres, og derfor uden mulighed for at sejle med 
reduceret hastighed. Derfor er vi fuldt ud tilfredse med, at vi 
har reduceret udledningen med 1,2% pr. sejlet sømil. 


Mindre CO--udledning på landevejen 

Ser vi derimod på den transport, der gennemføres med offentlig 
transport, kørsel i tjenestebiler og kørsel med taxa, så er der 
sket et fald på 17% i udledningen i forhold til 2019. Måden at 
disponere er ændret til fokus på meget mere offentlig transport 


end taxa. Den primære årsag til faldet er, at dagligdagen og 
kulturen er ændret til det nye scenarie. 


En del af faldet skyldes også nedgangen i aktiviteter på grund 
af corona. Derudover har den ændrede stationsstruktur også 
som forventet haft indflydelse på reduktionen, da optimering 
af stationer har reduceret antallet af kørte kilometer. 


Klimamål på den lange bane 

Der er ingen tvivl om, at en vigtig nøgle til at reducere 
væsentligt på CO,-udledningen ligger i lodsbådene og deres 
brændstofforbrug. En reduktion på op til 70% i 2030 vil derfor 
kræve nytænkning i forhold til den måde, vi gør tingene på for 
nuværende. 


Vi følger løbende med i udviklingen inden for alternative brænd- 
stoffer som f.eks. brint, methanol (PtX) og ammoniak. Desuden 
bliver der gjort erfaringer med eldrevne færger, hvor eldrift med 
batterier, der bliver ladet op med grøn vindenergi når båden 
ligger i havn, også kan blive en fremtidig mulighed for DanPilots 
lodsbåde. DanPilot følger udviklingen og er klar til at sadle om 
for at nå klimamålet. Om det bliver udskiftning af drivlinjer i de 
eksisterende både, nybygninger med lettere materialer eller en 
kombination af flere løsninger, vil tiden vise. 


CO; 


Opnået i 2021 

Reduktion af hastigheden på udvalgte lodsbåde 
er gennemført for at reducere brændstofforbrug 
og dermed CO--udledning, som er reduceret med 
1,2% pr sejlet sømil i forhold til 2019. 


Ambition for 2022 

DanPilot vil i 2022 fortsat følge udviklingen inden 
for klimavenlige løsninger til lodsbåde og i den for- 
bindelse gå i dialog med potentielle leverandører af 
bæredygtige løsninger på lodsbådsområdet. I 2022 
skal der udarbejdes en politik, der dækker området 
for klima og bæredygtighed. 


Ambition på længere sigt 

Indgå i samarbejde med underleverandører og 
industrien i øvrigt med henblik på at identificere 
fremtidige brændstofkilder for at finde alternativer til 
den eksisterende flåde af lodsbåde. Det er målet at 
finde frem til en løsning, som tilgodeser de operati- 
onelle behov i kombination med et væsentligt lavere 
klimaaftryk. Reduktion på 70% frem mod 2030. 

LANDBASERET LODSNING 


BLIVER MU 


1 2021 har DanPilot efter en længere udviklingsfase endelig 
fundet en teknologisk løsning, der kan føre til landbaseret 
lodsning indenfor overskuelig fremtid. De første forsøg med 
landbaserede lodsninger blev afviklet succesfuldt i slutningen 
af året, og der er nu taget hul på beskrivelsen af en P.0.C., 
den såkaldt Proof Of Concept på teknikken. 


Efter en udviklingsfase med test af talrige muligheder har 
DanPilot fundet frem til en anvendelig løsning og potentielle 
samarbejdspartnere. Året bød på en lang række test af del- 
elementer. Da testfasen nåede til realtime test, indgik DanPilot 
et samarbejde med Mærsk, der stillede et testskib til rådighed, 
og i slutningen af 2021 blev det første forsøg med landbaseret 
lodsning foretaget efter aftale med Søfartsstyrelsen. 


Løsning med kommerciel værdi 

Efter at mange teknologier har været overvejet, har DanPilots 
udviklingsteam fundet en farbar vej for en videre udvikling, 
der også kan få kommerciel værdi. Den valgte løsning bygger 
på livedata i et Navigational Control Center (NCC) for at opnå 
et bredt dataoverblik i realtid. 


Kontakten til myndighederne har gennem hele udviklings- 
forløbet været højt prioriteret, og der har været god og tæt 
kommunikation med jævnlige opdateringer. Udviklingsteamet 


har i tæt samarbejde med lodsafdelingen og en VTS-uddannet 
lods (Vessel Traffic Service) det faglige fundament for udvik- 
lingen af løsningen, som på sigt skal blive et supplement til 
traditionel lodsning. 


Det fysiske omdrejningspunkt for udviklingsprojektet er 
Lodsstationen i Randers, der blev udpeget som lokation for 
testcentralen. Kattegat er udpeget som testområde, og derfor 
faldt valget naturligt på Randers som centralt samlingspunkt. 


Den første landbaserede lodsning 

Forud for testningen af den første landbaserede lodsning 
skulle såvel logistik og teknologi forenes, men vigtigst af alt 
er naturligvis sikkerheden. Derfor er der i testfasen fuld 
bemanding på såvel skibet, hvor der er en back up-lods til 
stede, som i NCC-centralen i Randers, hvor den landbaserede 
lodsning sker i tæt samarbejde med testskibets besætning. 


Testen foregår i små intervaller for at sikre en solid og gen- 
nemprøvet løsning til det produkt, der gradvist skal opbygges. 
Testfasen skal afdække udfordringer og udviklingsbehov for 
løsningen. 


LIGT I NÆR FREMTID 


Kommunikation og situational awareness er de helt store ud- 
fordringer, og DanPilot har arbejdet tæt sammen med Aalborg 
Universitet om at finde den optimale tilgang til at opnå gensi- 
dig tillid og styrke samarbejdet mellem lods og besætningen. 


Den fremtidige løsning vil være et anderledes lodsnings- 
produkt, der vil være et supplement til den konventionelle 
lodsning. Samtidig vil den digitale lodsning gå hånd i hånd 
med den traditionelle. 


Den landbaserede lodsning stiller større krav til skibet, men 
løsningen byder også på muligheder. Skibet vil være tæt på 
rådgivning, der kan hjælpe rundt om eller gennem brænd- 
punkter, hvor det ellers ville være tvunget til at sætte lodsen 
af på grund af lodsmærkernes placering. 


Samtidig vil NCC-lodsningen være et produkt, der kan under- 
støtte og aflaste besætningernes hviletid efter eksempelvis 
havneophold, da det kun vil være nødvendigt med et enkelt 
besætningsmedlem på broen. 


Sikkerheden vil blive øget, når der kan tages lods over læn- 
gere stræk, fordi remote piloting bliver et supplement til den 
traditionelle lodsning. >> 

Lodsernes sikkerhed vil desuden blive øget, da de risikofyldte 
påsætninger og aftagninger i al slags vejr undgås med den 
landbaserede lodsning. Og får en lods en fysisk skavank, så 
vil det i de fleste tilfælde ikke være en hindring for at foretage 
landbaseret lodsning. 


Samtidig vil lodserne fastholde deres høje faglige niveau, da 
opgaver fortsat skal løses på baggrund af det stærke faglige 
fundament. De faglige kompetencer anvendes naturligvis an- 
derledes i den landbaserede lodsning, og det vil lodserne blive 
trænet til for at udnytte det store potentiale for såvel DanPilot 
som den maritime sikkerhed i Danmark. 


LANDBASERET LODSNING 


Ambition for 2022 

Det er ambitionen at udføre yderligere tests samt 
arbejde videre med afklaringen af, hvordan land- 
baseret lodsning kan udvikles til et kommercielt 
fungerende produkt. 

KUNDETILFREDSHED 
SOM VÆRKTØJ TIL 
KONSTANT FORBEDRING 


Efter ikke at have udført kundetilfredshedsundersøgelser om 
kaptajnernes oplevelse af vores service ombord i 2020 på 
grund af coronasituationen, var det med en vis spænding, 

at DanPilot indhentede en frisk undersøgelse af vores kerne- 
produkt; lodsydelsen ombord og kaptajnernes oplevelse af 
vores service fra bestilling til aftagning af lodsen. 


Tilfredshedsundersøgelsen blev tidligere foretaget via lodser- 
nes iPad ombord og blev derfor ikke foretaget i 2020 som et 
led i at mindske risikoen for smitte blandt lodser og kaptajner. 
Målet var i stedet fremover at kunne foretage mere dybdegå- 
ende og kvalificerede kundetilfredshedsundersøgelser, som 
kan give os en bedre forståelse for vores kunders ønsker og 
behov. Kundetilfredsheden er et vigtigt værktøj for konstant 
forbedring, og derfor foretages kundetilfredshedsundersøgel- 
serne fremover i det nye online format fra 2021. 


Den nye undersøgelse er blevet udviklet med assistance fra 
en arbejdsgruppe bestående af medarbejdere fra Customer 
Experience, bådførere og lodser. Dette er repræsentanter fra 
de arbejdsgrupper, undersøgelsen vedrører og som dagligt 
sørger for den gode service til vores kunder. De er derfor også 
de rigtige til at undersøge, om de ressourcer, der bliver brugt, 

også skaber de rigtige resultater i form af tilfredshed hos 
vores kunder ombord. 


Da vi i 2019 havde en undersøgelse af tilfredsheden ombord 
med en score i overordnet tilfredshed på 4,94 ud af en højest 
mulig score på 5, var det med den nye undersøgelse nødven- 
digt at sikre, at undersøgelsen ikke udelukkende handlede om 
tilfredshed. Den skulle også indeholde spørgsmål omkring, 
hvad vores kunder ombord oplevede i samarbejdet og kommu- 
nikationen med DanPilot gennem hele operationen. 


Alle oplever klar kommunikation om deres ordrer 
De mere dybdegående og kvalitative spørgsmål blev udformet 
for at dokumentere kvaliteten af vores service og sikre et 
kontinuerligt højt niveau af tilfredshed. 


De nye kvalitative undersøgelsesspørgsmål berører alle kon- 
taktpunkter, kaptajnen eller andre besætningsmedlemmer på 
broen har med DanPilot fra bestillingen og gennem påsætning, 
selve lodsningen og aftagning. Dette giver os muligheden for 
at belyse specifikke kontaktpunkter og derved undersøge, 
evaluere og udvikle baseret på kundernes tilfredshed og 
tilbagemeldinger. 


Da vores kunder har flere forskellige muligheder omkring valg 
af lodsningsdistance og lodsmærker, er det vigtigt, at vores 
kunder ombord bliver informeret klart og tydeligt omkring den 
forestående lodsning, når de har bestilt. Dette har været et 
fokuspunkt fra Disponeringen og Customer Experience, hvor 
emails med ordrebekræftelser er blevet evalueret, udviklet og 
opdateret for at sikre, hvad vi forestillede os var den bedst 
mulige og mest effektive korrespondance af information mel- 
lem os og kunden ombord. Indsatsen er blevet modtaget som 
håbet, da 100 svar ud af 100 mulige oplever, at besvarelsen 
på deres ordre var klar og tydelig. >> 


% 


Hvordan oplevede du svaret på din lodsningsbe 


Tydeligt og tilstrækkeligt svar og information 


VA Å Utydeligt og utilstrækkeligt svar og information 

Skibets manøvredygtighed 
Forventede kritiske operationer (fart, dybgang, osv.) 


Bridge Ressource Management 


Hvor ti lfreds-var du-med kommunikationen under Master/ 
Pilot Exchange ved'starten af lodsningen: 


1 - Ikke tilfreds 2 3 - Tilfreds 5 - Meget tilfreds , Gennemsnit 


Bedømmelse 0 0 0 

I samme stil indeholdt kundetilfredshedsundersøgelsen for 
2021 spørgsmål, som undersøgte vores kerneprodukt - selve 
lodsningen ombord. 


Et vigtigt aspekt af lodsningen ombord er master / pilot 
exchange i starten af lodsningen. Vores mere end 180 lodser 
er alle erfarne og højtuddannede lodser. Sammen er det muligt 
at sikre en professionel og optimal master / pilot exchange, 
der sikrer en god kundeoplevelse, hvilket er grunden til, 

at vi efterspørger feedback fra kaptajnerne ombord, som 

er de vigtigste interessenter. Et af spørgsmålene, vi stiller 
kaptajnerne i undersøgelsen, er, hvorvidt de oplever, at vigtige 
emner er blevet gennemgået og har været en del af master / 
pilot exchange. Dette er en oplagt mulighed for os til internt at 
debattere oplevelsen og bruge tilbagemeldingerne og resul- 
tatet til at optimere master / pilot exchange ved at indarbejde 
læringen fra undersøgelsen i vores interne Bridge Resource 
Management kursus. 


Som det ses i skemaet, har kaptajnerne reageret positivt på 
vores spørgsmål og været tilfreds med master / pilot exchange. 
Besvarelserne giver os en tryghed i kvaliteten af vores service, 
men er også vigtig feedback i forhold til, hvordan vi kan præ- 
stere endnu bedre fremover. 


Baseret på resultaterne i undersøgelsen for 2021 kan vi se, at 
det nye format på kundetilfredshedsundersøgelsen har skabt 
endnu mere fokus på vores høje niveau af professionalisme 
og service gennem hele lodsningsoplevelsen med DanPilot. 


Vores kunder ombord vurderede deres tilfredshed til en 
imponerende score på 4,96 ud af en højest mulig score på 
5 og overgik derved det i forvejen høje niveau fra tidligere år. 


De nye kundetilfredshedsundersøgelser har altså bevist sig 
som værdifulde værktøjer til at evaluere vores service og 
klæde os på til konstant at udvikle vores service og tage 
kundeoplevelsen til et endnu højere niveau. 


FAKTA: 

DANPILOT IMØDEKOMMER 
KUNDERNES BEHOV 


2021 var et år, der bød på flere specielle og nye opgaver i 
situationer, som lodser ikke tidligere havde opereret i. Flere 
opgaver krævede nye certifikater til lodserne, der skulle vare- 
tage specialoperationerne. 


DanPilot håndterer specialoperationerne og går allerede på et 
tidligt stadie i gang med at tage dialogen med kunderne, så 
vi i fællesskab kan forudse behovene, så det bliver muligt at 
imødekomme behov og ønsker. 


Forud for en af de største specialoperationer i 2021 gik et 
større planlægningsarbejde. DanPilot fik en kundeforespørgsel 
om et projekt ved Bornholmgattet, hvor en rørledning skulle 
lægges i trafiksepareringen mellem Bornholm og Sverige. 


Opgaven skulle vise sig at blive en af de største i 2021 og 
krævede, at to lodser skulle ombord på kabelskibet Casterone 
under 32 km rørlægning i Østersøen. Forberedelsen til opgaven 
krævede bl.a. specielle certifikater, da de to lodser skulle 
ombord på Casterone med helikopter. 


Fartøjet, der lå for anker ud for Bornholm, skulle assistere med 
etableringen af gasledningen Baltic Pipe, som strækker sig 
tværs over Danmark. Opgaven tog syv dage, hvoraf fire stod 
på lodsning af fartøjet. 


Baltic Pipe projektet omfatter etableringen af en ca. 900 km 
lang gasrørledning, som forventes færdig i 2022. I Danmark 
etableres to strækninger - tværs over Danmark og i Østersøen 
forbi Bornholm. Rørene til gasledningen svejses sammen 
ombord på Casterone, hvorefter de svejses til hovedledningen, 
som placeres på havbunden. 


Opgaven var kompleks, og operationen gav ny viden om, 
hvordan vi forbereder os bedst muligt - ikke mindst gav 
coronapandemien anledning til nye hensyn, der alle blev 
varetaget sikkert. 


DanPilots opgave under en operation som denne er assistance 
i form af navigation, men også at varetage sikker afstand til 
andre skibe i området. Med lodsernes kendskab til området 
og lokale myndigheder, kan udenlandske skibe, der opererer 

i danske farvande, fokusere koncentreret på operationen og 
den opgave, der skal udføres. 


Forud for specialoperationer går planlægningsmøder, hvor 
krav og nødvendige certificeringer for lodserne bliver afklaret. 
Lodsningen bliver derefter planlagt under hensyn til opkvali- 
ficering af de medarbejdere, så lodser med de rette kvalifika- 
tioner kan stå til rådighed. I dette tilfælde havde de to lodser 
tidligere på året været på en opgave, der også krævede kursus 
i forbindelse med helikopterflyvning, som også var et krav 
under denne opgave. Derfor kunne DanPilot understøtte sin 
effektive drift ved at sikre, at de samme lodser blev disponeret 
og kunne udnytte deres certifikater. 

SIMULERINGER GIVER GRENAA 
HAVN NYE MULIGHEDER 


For danske havne er det afgørende for konkurrenceevnen at 
kende havnens beskaffenhed og dybde. Simuleringsprojekter 
hjælper derfor med at skabe præcise målinger og er en måde 
at afdække nye muligheder. 


230 meter langt og 32 meter bredt. Men hvor meget kan 
skibet lastes uden, at det støder mod havbunden? Det fik 
Grenaa Havn hjælp til at finde ud af ved hjælp af højtavanceret 
teknologi. 


DanPilot har i et projekt bistået Grenaa Havn med at under- 
søge nye muligheder ved hjælp af simulering. Her kunne to 
lodser fra DanPilot nemlig foretage en række øvelser i forskel- 
lige scenarier for at se, om det kan lade sig gøre at komme 
ind gennem sejlrenden og havnebassinet med skibe med 
større dybgang. 


Projektet er et eksempel på, at DanPilots lodser konverterer 
viden og erfaring med lodsarbejdet over til simuleringsarbej- 
det. Det gør, at DanPilot kan skabe ny værdi for en dansk havn 
som i dette tilfælde Grenaa Havn. 


For Grenaa Havn har målet med projektet været at udfordre 
dybgangen hele vejen ind til havnen for at udnytte havnens 

fulde potentiale. Det skyldes, at man har oplevet en stigende 
efterspørgsel fra rederier, der ønsker at anløbe havnen med 
større skibe. Simuleringerne har derfor været afgørende i for- 
hold til at afdække, hvor dybt skibene kan stikke, hvis de skal 
sikkert ind gennem sejlrenden til havnebassinet i Grenaa. 


Teknologi og sikkerhed viser vejen 

Simulatortest giver mulighed for at eksperimentere uden 
risici. Helt konkret har projektet for Grenaa Havn testet en 
række forskellige vejrforhold, strømforhold og vindforhold 
med henblik på at se, hvordan den enkelte lodsning foregår. 


Simuleringen betyder, at DanPilot kan teste nye muligheder 
i et langt mere sikkert miljø, end hvis det skulle foregå på 
vandet. Samtidig giver det også mulighed for at teste nogle 
scenarier, hvor man kan gå helt til grænserne for at skabe 
mest mulig værdi. I simuleringen kan det netop gøres uden 
at gå på kompromis med den høje sikkerhed, som der skal 
være, når skibene skal i havn. 


De gennemførte simuleringer ser lovende ud og viser, at det 
faktisk er muligt at sejle ind til Grenaa Havn med en dybgang, 
der er én meter dybere. Tidligere var dybgangen i sejlrenden 
10,3 meter, imens den altså nu kan være 11,3 meter. 


Grenaa Havn afventer stadigvæk den endelige rapport, men 
indtil videre ser det ud til, at projektet med simuleringerne kan 
hjælpe Grenaa Havn med at udnytte havnens fulde potentiale. 
Alene én meters yderligere dybgang kan betyde op til 8.000 
tons mere lastmængde på den samme skibstype. En sådan 
yderligere lastmængde kan gøre en stor forskel for havnens 
konkurrenceevne. Derfor er et simuleringsprojekt et godt 
værktøj til at afdække nye muligheder for havne. 


Flere store projekter spreder sig 

Grenaa Havn er da heller ikke den eneste kunde, DanPilot 
hjælper med større projekter. I 2021 blev der også foretaget 
simuleringsprojekter for flere andre havne og kunder. 


I DanPilot er ambitionen altid at løse alle projekter med høj 
kvalitet, og det er til stadighed et mål at bidrage til udviklings- 
projekter og stille ekspertise til rådighed for Det Blå Danmark. 


ln en 
"Vi er meget glade for at have DanPilot med i projektet som 
vores sparringspartner. Når vi som en professionel havn skal 
afsøge nye muligheder, så er det vigtigt med en partner, som er 
ærlig, kompetent og ikke mindst siger sin mening. DanPilot har 
jo unik viden og erfaringer som navigatører, og det gør dem til 
den perfekte samarbejdspartner på vores projekt.” 


Theis Gisselbæk - CCO på Grenaa Havn 

on En 


== 


I over 280 år har Witherbys hjulpet planlægningen 
globalt ved at trykke og udgive maritime publikationer, 
som kan tages med på skibe. Tiden var kommet til at lave 
en grundig beskrivelse af de danske farvande, og her har 
danske DanPilot været en uundværlig samarbejdspartner.” 


lain Macneil - Chief Executive i Witherbys Publishing Group 

DANPILOT BIDRAGER MED 


SPEGIALVIDEN TIL INTERNATIONAL 


PLANLÆGNINGSGUIDE 


Det anerkendte skotske forlag Witherbys, der udgiver opera- 
tionelle og tekniske guides til shippingindustrien, manglede 
ekspertviden til at udarbejde en beskrivelse af indgangen til 
Baltikum gennem de dynamiske og udfordrende danske stræ- 
der, og DanPilot var en naturlig samarbejdspartner for forlaget. 
Samarbejdet om en ny international planlægningsguide til 
skibe, der skal ind og ud gennem Østersøen, blev indgået med 
forlaget i 2020. 


De danske stræder er nogle af de mest trafikerede i verden. 
Derfor er DanPilots specialviden efterspurgt. Lodseriet har selv 
udgivet flere bøger, som fortsat bliver bragt med lodserne ud 
til skibene, hvor de bruges som opslagsværk med nødvendige 
informationer for passage af danske farvande - men det er 
første gang, at en udgivelse sker i samarbejde med Witherbys. 


Opgaven har været omfattende, og DanPilots arbejdsgruppe 
har bidraget med sin høje faglighed. Det har bl.a. handlet om 
lokale strømforhold, komplekse trafikmønstre og hele det lov- 
og regelgrundlag, der er gældende for de danske farvande. 


DanPilots arbejdsgruppe krydstjekkede også de mange 
faktuelle oplysninger, som forlæggerne selv havde fundet i 
eksisterende opslag med hjælp fra bl.a. Søfartsstyrelsen og 
Geodatastyrelsen. Det store arbejde bestod i at beskrive de 
lokale forhold til allermindste detalje. 


I september gennemsejlede Withersbys” teknikere de danske 
farvande med DanPilots lodser ombord på ekspeditionsskibet 
Astra. Torsdag morgen den 2. september ankom ekspeditions- 
skibet til lodsmærket ved Sjællands Odde, hvor en af DanPilots 
vicelodschefer gik ombord. Med ombord var også Chief 
Executive i Witherbys Publishing Group, lain Macneil. 


Derefter gik turen gennem Storebælt og senere Øresund, hvor 
en af DanPilots mest erfarne sundlodser kom med ombord. 


Langt de fleste skibe ind og ud fra Østersøen skal igennem 
danske farvande, hvor særligt olietransporten fylder meget. 
Derfor får Witherbys Passage Planning Guide Baltic en stor 
betydning for skibenes sejladsplanlægning, hvilket harmonerer 
særdeles godt med DanPilots daglige virke. 


SPECIALVIDEN 


Opnået i 2021 

DanPilot har i 2021 bidraget med at formidle spe- 
cialviden til det prestigefyldte forlag Witherby, der 
har bedt om DanPilots assistance til en sejladsplan- 


lægningsguide om indgangen til Baltikum. 


Ambition for 2022 

DanPilots egenproducerede pre-planning guides og 
øvrig dokumentation vil løbende blive revideret og 
opdateret og genoptrykt efter behov. 

LODSSERVIGCE I GRØNLAND 
FORBLIVER EN DEL AF DANPILOT 


DanPilots datterselskab, Greenland Pilot Service ApS, der 
hovedsageligt leverer lodsningsydelser til krydstogtskibe 

i Grønland, har været hårdt ramt af coronapandemien, der 
resulterede i en brat nedgang for krydstogtaktivitet i Grønland 
i foråret 2020. 


Det førte naturligvis til overvejelser, da aktiviteten i 2021 
også var yderst beskeden som følge af det fortsatte fravær af 
krydstogterne. Da der opstod uenighed i ejerkredsen omkring 
Greenland Pilot Service ApS, blev konsekvensen en afvikling 
af Greenland Pilot Service ApS som et selvstændigt selskab. 


Derfor blev der den 27. september 2021 afholdt ekstraordinær 
generalforsamling i Greenland Pilot Service ApS, hvor de 
fremmødte anpartshavere besluttede at sætte Greenland 

Pilot Service ApS under likvidation. Generalforsamlingen var 
indkaldt med henblik på at få selskabet afviklet, og udfaldet 
var derfor som forventet. Siden har selskabet fulgt en juridisk 
proces for en såkaldt solvent likvidation.Det sidste juridiske 
punktum forventes at blive sat i begyndelsen af 2022. 


Fortsat tilstedeværelse i Grønland 

DanPilot leverede tidligere lodser til datterselskabet Greenland 
Pilot Service ApS, men vil fremover tilbyde de højt specialisere- 
de lodsningsydelser i Grønland i et mere direkte og agilt set-up, 
hvor vi med stolthed løfter vores forsyningspligt. 


Når aktiviteten vender tilbage til Grønland efter coronapande- 
miens tilbagetog, er DanPilot klar med samme gode service og 
specialiserede kendskab til Arktis. DanPilot har fortsat kontor 

i Nuuk, hvorfra vi er tæt på kunder, myndigheder og andre 
aktører i det grønlandske krydstogtmarked. Det nuværende 
serviceniveau og den højt faglige lodsningsydelse i Grønland 
løfter vi med stolthed, ligesom DanPilot fortsat har forsynings- 
pligt i Grønland. 


Ankermanden for DanPilot i Nuuk bliver den erfarne lods i 
grønlandske farvande og tidligere direktør i Greenland Pilot 
Service Aps, Peer Bøje Brandenborg, der har fået titel af 
Director of Arctic Operations. 


Bestillingen og håndteringen vil ske direkte gennem DanPilot. 
Lodseriet DanPilot råder over adskillige lodser med erfaring i 
arktisk sejlads, herunder særlig indsigt og kendskab til 

de grønlandske farvande. DanPilots lodser, der opererer i 
området, opfylder alle kravene i Polar Koden til Advance Polar 
Code Certificate samt en række andre uddannelsesmæssige 
krav fra Søfartsstyrelsen til at lodse i grønlandsk farvand. 

DanPilot 


HEAD OFFICE 


Havnepladsen 3A 
DK-5700 Svendborg 


Phone: (+45) 63 25 66 00 
E-mail: customerEÆdanpilot.dk 


www.danpilot.dk 


OPERATIONS 24/7 


Havnepladsen 3A 
DK-5700 Svendborg 


Phone: (+45) 63 25 66 66 
E-mail: danpilotædanpilot.dk 


ACCOUNTING 


Havnepladsen 3A 
DK-5700 Svendborg 


Phone: (+45) 63 25 66 26 
E-mail: account&danpilot.dk 


YOUR TIME, YOUR SAFETY - OUR COMMITMENT 


DanPilot gennemfører lodsoperationer i danske farvande efter gældende dansk 
lovgivning og IMO's anbefalinger for brug af lods. DanPilot udfører transitlodsninger 
og servicerer desuden alle danske havne og skaber derved sikkerhed til søs og i 
havn. DanPilot er underlagt kontrol fra Søfartsstyrelsen. 


